James Dean

James Byron Dean (1931–1955) var en amerikansk skuespiller. Han spilte i tre større filmer før han i en alder av 24 år døde i en bilulykke i nærheten av Cholame i California. Etter sin død ble Dean gjenstand for idoldyrkelse. I 1999 ble han kåret til tidenes 18. største mannlige filmlegende av Det amerikanske filminstituttet.

 Barndom 
Da Deans mor døde da han var ni år gammel flyttet han til sine besteforeldre på deres gård, ettersom faren ikke ville ha noe mer med ham å gjøre. Han så ut til å trives på gården, men ble etter hvert meget humørsyk.

 Karriere 
 Skuespiller 
Dean flyttet til New York i 1950 for å bli medlem av UCLA teaterskole. Han spilte i en del TV-filmer og småroller i mindre kinofilmer før han ble lansert som internasjonal superstjerne i Øst for Eden (East of Eden), basert på John Steinbecks roman, våren 1955. Filmen var regissert av Elia Kazan, som hadde blitt kjent noen år tidligere som regissør av En sporvogn til Begjær med Marlon Brando i hovedrollen.

 Oscar 
Dean ble nominert til Oscar for beste mannlige hovedrolle for rollen i Øst for Eden fra 1955. Han spilte Cal Trask, den ulykkelige, moderløse unggutten som er i konflikt med sin far og bror.

Kort tid etter at Øst for Eden hadde premiere ble Dean kontaktet av regissør Nicholas Ray, som ville ha Dean til å spille hovedrollen i Rotløs ungdom (Rebel Without a Cause). Dean spilte 16-årige Jim Stark, en følsom gutt som aldri fant forståelse hos noen. Denne filmen etablerte ham som et ikon og et symbol for tenåringskulturen.

 Giganten 
Dean hadde ikke avsluttet filmingen av Rotløs ungdom før han gikk i gang med Giganten (Giant), basert på Edna Ferbers bestselgerroman. Også her spilte Dean en rastløs unggutt, men rollen han spilte var noe annerledes enn i de to foregående filmene.

I Øst for Eden og Rotløs ungdom var Dean ulykkelig og usikker, men godhjertet. I Giganten, hvor han spiller den usympatiske og uforsonlige Jett Rink som også har brutale trekk og noen ganger kommer med rasistiske utsagn mot indianere, har skikkelsen også andre dybder. Rock Hudson spilte ranchdriveren Jordan Benedict, og Elizabeth Taylor spilte den standhaftige men godhjertede Lesslie Lynnton. Likevel er det rundt Dean filmen roterer, og i løpet av filmens progresjon fremstiller Dean etterhvert en mann som er dobbelt så gammel som hans reelle alder.

 Raske biler 
Dean elsket racerbiler og motorsykler, men direktørene i Warner Brothers satte ikke pris på dette. De nektet ham å anvende bilene og syklene sine når han holdt på med en film. Dean, som etterhvert hadde fått rykte på seg for å være en primadonna, måtte gå med på dette ettersom Warner Brothers krevde juridiske klausuler som «Jeg lover å ikke anvende racerbiler og motorsykler under opptak» i filmkontraktene han skrev under.

Derimot var det ingen kontrakt som forbød Dean å kjøre fort utenom filmingen. Rett etter at innspillingen av Giganten var ferdig, ble han tilbudt hovedrollen som Rocky Graziano i boksefilmen Utskuddet (Somebody Up There Likes Me). Hans kvinnelige motspiller skulle være hans tidligere kjæreste, Pier Angeli. Hun hadde forlatt Dean etter press fra moren til fordel for balladesangeren Vic Damone.

To av de tre involverte i ulykken overlevde, mens én omkom. Føreren av den andre bilen og Deans medpassasjer, en bilmekaniker, overlevde sammenstøtet. Dean selv mistet livet i ulykken.

Hovedrollen i Utskuddet ble gitt til Paul Newman – som med denne rollen fikk sitt gjennombrudd som skuespiller.

Dean rakk ikke å oppleve premierene på sine to siste filmer. Han ble og blir stående som et av tidenes største ungdomsidoler. Hans tre filmer er blant de største i Hollywoods historie. Rotløs ungdom hadde premiere i oktober 1955, og ble mottatt av overveldende gode kritikker. Det ble også Giganten da den hadde premiere i november 1956. Filmen ble tildelt ti Oscar-nominasjoner, deriblant en til Dean for beste mannlige hovedrolle. Han er den eneste skuespilleren som noensinne har blitt Oscar-nominert to ganger etter sin død. Dean har fått en stjerne på Hollywood Walk of Fame. I 1999 ble han kåret til tidenes 18. største mannlige filmlegende av Det amerikanske filminstituttet.

 Filmografi 
+ Film År  Tittel  Rolle Merknad  1951  Fixed Bayonets!  Doggie  Ukreditert 1952  Sjømannspolka  Boksetrener  Ukreditert Eldre herre på byen  Ungdom ved drikkeautomaten  Ukreditert 1953  En sjanse av tusen  Statist  Ukreditert 1955  Øst for Eden  Cal Trask   Rotløs ungdom  Jim Stark  Nominert—BAFTA for beste utenlandske mannlige skuespiller 1956  Giganten  Jett Rink  Nominert—Oscar for beste mannlige hovedrolle

+ Fjernsyn År  Tittel  Rolle Merknad  1951  Family Theater  John  Episode: «Hill Number One: A Story of Faith and Inspiration» 1951  The Bigelow Theatre  Hank  Episode: «T.K.O.» 1951  The Stu Erwin Show  Randy  Episode: «Jackie Knows All» 1952  CBS Television Workshop  G.I.  Segment: «Into the Valley» 1952  Hallmark Hall of Fame  Bradford  Episode: «Forgotten Children» 1952  The Web  Seg selv  Episode: «Sleeping Dogs» 19521953  Kraft Television Theatre  Diverse roller  3 episoder 19521955  Lux Video Theatre  Diverse roller  2 episoder 1953  The Kate Smith Hour  Budbringeren  Episode: «The Hound of Heaven» 1953  You Are There  Bob Ford  Episode: «The Capture of Jesse James» 1953  Treasury Men in Action  Diverse roller  2 episoder 1953  Tales of Tomorrow  Ralph  Episode: «The Evil Within» 1953  Westinghouse Studio One  Diverse roller  3 episoder 1953  The Big Story  Rex Newman  Episode: «Rex Newman, Reporter for the Globe and News» 1953  Omnibus  Bronco Evans  Episode: «Glory in the Flower» 1953  Campbell Summer Soundstage  Diverse roller  2 episoder 1953  Armstrong Circle Theatre  Joey Frasier  Episode: «The Bells of Cockaigne» 1953  Robert Montgomery Presents  Paul Zalinka  Episode: «Harvest» 19531954  Danger  Diverse roller  4 episoder 1954  The Philco Television Playhouse  Rob  Episode: «Run Like a Thief» 1954  GE True  Diverse roller  2 episoder 1955  The United States Steel Hour  Fernand Lagarde  Episode: «The Thief» 1955  Schlitz Playhouse of Stars  Jeffrey Latham  Episode: «The Unlighted Road» 1955  Crossroads   Episode: «Broadway Trust»

 Teater 
 Broadway 
 See the Jaguar (1952)
 The Immoralist (1954) – basert på en roman av André Gide

 Off-Broadway 
 Forvandlingen (1952) – basert på en novelle av Franz Kafka
 The Scarecrow (1954)
 Women of Trachis (1954) – oversatt av Ezra Pound

 Priser og nominasjoner 
Dean fikk en stjerne på Hollywood Walk of Fame 1719 Vine Street 8. februar 1960.

 År  Pristittel  Kategori  Film/Teaterstykke  Resultat1954  Theatre World Award  —  The Immoralist  1956  Oscar  Beste mannlige hovedrolle  Øst for Eden   Golden Globe  Special Achievement Award  Øst for Eden   BAFTA  Beste utenlandske mannlige skuespiller  Øst for Eden   Jussi  Beste utenlandske mannlige skuespiller  Øst for Eden  1957  Oscar  Beste mannlige hovedrolle  Giganten   Golden Globe  Henrietta-prisen for verdens filmfavoritt – Mann  —   BAFTA  Beste utenlandske mannlige skuespiller  Rotløs ungdom  

 Referanser 

 Eksterne lenker 




Kategori:Skuespillere fra USA
Kategori:Oscar-nominerte skuespillere
Kategori:Hollywood Walk of Fame
Kategori:Personer fra USA av skotsk opphav
Kategori:Personer fra Grant County i Indiana
Kategori:Personer fra Santa Monica
Kategori:Omkomne i trafikkulykker